REPUBLIKA HRVATSKA

Zagrebačka županija

**OŠ „Ivan Benković“**

Hrvatskog preporoda 68

Dugo Selo

**OIB:** 22113724208

**MB:** 2608723

**RKDP:**  46001

**Šifra djelatnosti:** 85.20

**OBRAZLOŽENJE FINANCIJSKOG PLANA ZA 2022. I PROJEKCIJA ZA 2023. I 2024.**

1. **Sažetak djelokruga rada proračunskog korisnika**

OŠ „Ivan Benković“ javna je ustanova osnovnog obrazovanja osnovana 2010. i druga je osnovna škola na području grada Dugog Sela.

Osnovna je djelatnost škole osnovno obrazovanje, a nastava se u dvije smjene (jutarnjoj i popodnevnoj u petodnevnom radnom tjednu) izvodi prema nastavnim planovima i programima koje donosi Ministarstvo znanosti, obrazovanja i sporta, Godišnjem planu i programu rada te školskom kurikulumu za školsku godinu 2022/2023.

Nastavu pohađa 771 učenika u 32 odjela (16 razredne nastave i 16 viših razreda), a to im omogućuje 47 učitelja i nastavnika, 3 stručna suradnika (pedagog, socijalni pedagog i knjižničar) te 16 članova administrativno-tehničkog osoblja (tajnik, voditelj računovodstva, 2 domara, 8 spremačica i 4 kuharice) koji se brinu o 3.500 m2 škole i 1.800 m2 školske sportske dvorane.

Učitelji se koriste pisačima u boji u velikoj i dvjema manjim zbornicama.

Školska knjižnica je odnedavno potpuno opremljena potrebnim lektirnim naslovima te se u njoj učenici mogu individualno educirati putem stručne literature i uporabom računala.

Sve učionice imaju postavljena stolna računala, stropne projektore, te dostupnu internet vezu. Informatička učionica sadrži 74 umreženih računala. Pojedine učionice i kabineti su dodatno opremljeni potrebnim sredstvima i pomagalima u skladu sa zahtjevima učitelja (geografija i povijest, fizika, kemija, tehnička kultura, glazbena kultura). Imamo i dvije pametne ploče koje su dostupne učiteljima.

U sklopu škole organiziran je i dnevni boravak u dvije skupine (za prve i druge razrede) za 60 djece koji se izvodi u posebno prilagođenom prostoru škole.

Škola ima i školsku kuhinju u kojoj se godišnje prosječno hrani 580 učenika, te koja u dvije smjene dnevno posluži više od 700 obroka (doručak i ručak, te tri obroka za djecu u dnevnom boravku). Posebno se pazi na odabir namirnica kako bi jelovnik bio uravnotežen i zdrav.

Uz uobičajene izvannastavne aktivnosti dio učenika surađuje u učeničkoj zadruzi „Martinovac“, a posebno su aktivni zbog niza humanitarnih projekata.

1. **Obrazloženje programa rada školske ustanove**

Prioritet škole kvalitetno je obrazovanje i odgoj učenika i njihova priprema za nastavak obrazovanja.

Demografska struktura nastavnog osoblja iznimno je pogodna za primjenu suvremenih odgojno-obrazovnih metoda jer je uglavnom riječ o mladim i ambicioznim učiteljima i nastavnicima koji se uz pomoć desetak iskusnijih kolega ne ustručavaju upustiti u zahtjevne nastavne i izvannastavne projekte.

Škola zbog toga iznimnu pozornost poklanja stalnom stručnom usavršavanju svih zaposlenika i kroz seminare i kroz radionice koje se organiziraju unutar škole, dok se učenike neprestano potiče na sudjelovanje u različitim projektima i izvannastavnim aktivnostima.

Posebno se pazi i na razvoj društvene odgovornosti kod djece koja redovno sudjeluju u različitim humanitarnim akcijama, dok je dio njih uključen u rad skupine za Prvu pomoć.

1. **Zakonske i druge podloge na kojima se zasniva program rada Škole**

Škola se u svom radu pridržava sljedećih zakona, pravilnika i akata:

1. **Obrazovanje**

* Zakon o odgoju i obrazovanju u osnovnoj i srednjoj školi
* Zakon o ustanovama
* Pravilnik o tjednim radnim obvezama učitelja i stručnih suradnika u osnovnim školama
* Statut škole
* Godišnji plan i program rada
* Školski kurikulum

1. **Ostalo**

* Zakon o proračunu, Pravilnik o proračunskom računovodstvu i računskom planu
* Upute za izradu proračuna Zagrebačke županije 2022.-2024.
* Zakon o upravnom postupku
* Temeljni kolektivni ugovor za službenike i namještenike u javnim službama
* Kolektivni ugovor za zaposlenike u osnovnoškolskim ustanovama

1. **Usklađenost ciljeva i strategije programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koji donosi Ministarstvo znanosti, obrazovanja i sporta. Vertikala usklađivanja ciljeva i programa u smjeru MZOS – jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne fiskalnu godinu što je uzrok mnogim odstupanjima u izvršenju financijskih planova (primjerice, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine), ali i otežava postavljanje i praćenje ostvarivanja ciljeva koji su primarno vezani uz obrazovanje, a time i uz period školske, a ne fiskalne godine. Školski kurikulum za školsku godinu 2021./2022. realizirat će se uzimajući u obzir specifičnost epidemiološke situacije – moguća su odstupanja od planiranog, a sve aktivnosti provodit će se sukladno preporukama HZJZ-a i Ministarstva znanosti i obrazovanja.

Obrazovni ciljevi za školsku godinu 2021./22. koji će se primarno izvršavati u fiskalnoj godini 2022. postavljeni su u Godišnjem planu i programu rada Škole, a oni su:

1. Uspješna realizacija nastavnog plana i programa
2. Analizom obrazovnih rezultata i uvidom u učeničku dokumentaciju, vidljivo je da je učenicima potrebna dodatna pomoć iz sljedećih nastavnih predmeta:

Razredna nastava: hrvatski jezik, matematika, engleski jezik

Predmetna nastava: hrvatski jezik, matematika, engleski jezik, fizika.

Također, uočen je pojačani interes učenika za dodatnim sadržajima iz hrvatskog jezika, matematike, engleskog jezika, njemačkog jezika i fizike zbog čega će tijekom školske godine 2021./2022. biti organizirana dodatna nastava iz navedenih predmeta.

Ostali dugoročni ciljevi koje Škola planira pokrenuti i/ili dovršiti u sljedećem trogodišnjem razdoblju su:

1. Saniranje instalacije plinodojave
2. Uređenje prilaza sa južne strane
3. Obnavljanje vanjskih igrališta škole

Izuzev ovih višegodišnjih planiranih projekata, osnovni je ekonomski zadatak Škole uravnoteženje proračuna i izbjegavanje stvaranja proračunskog manjka.

1. **Obrazloženje općeg djela proračuna**

Prijedlogom financijskog plana za 2022. godinu i projekcijom za 2023. i 2021 godinu Osnovne škole „Ivan Benković „ planirani su prihodi i preneseni višak u ukupnom iznosu 11.587.311,80 kuna , te je planirani rashodi u ukupnom iznosu od 11.587.311,80 kuna

Najveći udio rashoda proizlazi iz programa Administrativno, tehničko i stručno osoblje u iznosu od 8.716.500 kn te su planirani rashodi u cijelosti pokriveni planiranim prihodima iz Državnog proračuna.

Rashodi za program Minimalni standardi u OŠ planirani su na razini 1.229.312 kuna te za njihovo ostvarivanje planirani su prihodi iz nadležnog proračuna u iznosu od 859.212 kuna te prihodima iz vlastitih sredstava u iznosu od 191.00 kuna.

Za kapitalna ulaganja planirani su prihodi iz vlastitih sredstava i prenesenog viška iz prethodne godine.

Kao i većina ustanova u školstvu, Škola se financira iz nekoliko izvora:

1. Državni proračun, skupina 636
2. Tekuće pomoći HZZ-a za stručno osposobljavanje, skupina 634
3. Proračun Zagrebačke županije, skupina 671 - decentralizacija, županijska natjecanja, ŽSV;
4. Vlastiti prihodi, skupina 661 – prihodi od iznajmljivanja školskog prostora i sportske dvorane
5. Prihodi po posebnim propisima, skupina 652 – uplate učenika za prehranu u školskoj kuhinji, osiguranje, troškove izleta, produženi boravak, štete na imovini; prihodi od dnevnica učiteljima i nastavnicima; prihodi od prodaje učeničkih radova;
6. Pomoći, skupina 636 – grad Dugo Selo za financiranje prehrane učenika slabijeg imovinskog stanja, sufinanciranje plaća zaposlenih u produženom boravku.

**PRIHODI IZ DRŽAVNOG PRORAČUNA** u cijelosti se koriste za financiranje plaća zaposlenika škole (izuzev zaposlenih u produženom boravku) i njihov iznos ovisi o ostvarenim pravima zaposlenika na plaću i dodatke na plaću, te ostalim rashodima za zaposlene kako su regulirani temeljnim i granskim kolektivnim ugovorima.

Iznos za bruto plaće približno je jednak iznosu za 2021. godinu.

Ostali troškovi za zaposlene (pomoći, dar za djecu, jubilarne nagrade, otpremnine) planirani su na temelju sadašnjeg stanja, po važećem kolektivnom ugovoru.

**PRIHODI IZ PRORAČUNA ZAGREBAČKE ŽUPANIJE ZA MATERIJALNE TROŠKOVE I FINANCIRANJE RASHODA POSLOVANJA** ovise o planiranim sredstvima nadležnog proračuna i koriste se za materijalne troškove (energenti, komunalne usluge, uredski materijal i materijal za nastavu, materijal za čišćenje i održavanje, troškovi stručnog usavršavanja itd.), troškove investicijskog održavanja i zdravstvene preglede. Planirali smo ih u skladu s Uputama za izradu proračuna Zagrebačke županije prema zadanim limitima za 2022.godinu.

**VLASTITI PRIHODI** planirani su u iznosu od 190.100 kn na temelju rezultata prijašnjih godina za sve tri sljedeće proračunske godine, a koriste se uglavnom za obnovu inventara i potrošni materijal na stavkama gdje nam sredstva iz županijskog proračuna nisu dostatna.

1. **Ishodišta i pokazatelji na kojima se zasnivaju izračuni i ocjene potrebnih sredstava za izvođenje programa**

|  |  |
| --- | --- |
| Program: 1001 | Administrativno, tehničko i stručno osoblje |
| Cilj | Učenicima omogućiti dopunjavanja znanja, vještina i postupaka u području jezično-komunikacijskog te im omogućiti redovno praćenje tih istih područja i povezivanje tih sadržaja sa svakodnevnim životom. Učenici koji pokazuju veće zanimanje za engleski jezik moći će dodatnim sadržajima proširiti svoje znanje istog. Razvit će zanimanje i poštovanje za jezike drugih naroda (engleski jezik). Usvojiti dodatna matematička znanja, vještine, postupke i izborne sadržaje, kroz igru i različite razviti učeničke interese za stjecanja dodatnih matematičkih znanja zadatke, pokušati razviti pozitivan odnos prema matematici i odgovornost djeteta za vlastiti uspjeh. |
| Aktivnost/ projekt | Dodatna nastava kroz koje će učenici usvojiti potrebita znanja za nastavne predmete. |
| Učinak | Uočene su poteškoće i potreba za dodatnom pomoći iz sljedećih nastavnih predmeta: hrvatski jezik, matematika, englesko jezik i fizika. Analiza rješenja zadataka na svakom satu dodatne nastave, razredno natjecanje te natjecanje između razrednih odjela, izlaganje plakata i prezentacija. |
| Rezultat | Usmena i pisana provjera na satu dopunske i redovne nastave. |
| Obrazloženje | Kroz dodatnu nastavu omogućiti savladavanje nastavnog programa. |
| Pokazatelj učinka | Bolji opći uspjeh učenika i savladavanje znanja. |
| Pokazatelj rezultata | Bolje završne ocjene učenika. |
|  |  |
|  |  |

|  |  |
| --- | --- |
| Tekući projekt T100007 | Prsten potpore |
| Cilj | Prihodi ovise o planiranim sredstvima Zagrebačke županije. |
| Aktivnost/ projekt | Integrirati u nastavani program učenike s poteškoćama. |
| Učinak | Ravnopravna uključenost učenika koji ne bi mogli samostalno sudjelovati i napredovati tijekom školske godine |
| Rezultat | Pomaci u samom savladavanju nastavnog programa. |
| Obrazloženje | Omogućiti učenicima s poteškoćama završetak osnovne škole. |
| Pokazatelj učinka | Ugovori o radu s pomoćnicima, uvjerenja o stručnoj osposobljenosti pomoćnika u nastavi, izvješća stručnih suradnika |
| Pokazatelj rezultata | Osigurani pomoćnici u nastavi za 11 učenika |
| Tekući projekt T100007 | E-tehničar |
| Cilj | Bolja informatička obrazovanost učenika. |
| Aktivnost/ projekt | Projekt e-tehničar financiran sredstvima nadležnog proračuna. |
| Učinak | Samostalnost učenika pri savladavanju informatičke opreme i načina korištenja njome. |
| Rezultat | Povećanje broja učenika koji savladavaju informatičke programe. |
| Obrazloženje | Kroz dodatnu nastavu omogućiti savladavanje nastavnog programa povezanog uz informatiku. |
| Pokazatelj učinka | Poboljšanje kvalitete nastave izvođenja nastave. |
| Pokazatelj rezultata | Sudjelovanje u projektu e-tehničar, redovito održavanje informatičke opreme. |

|  |  |
| --- | --- |
| Program | Minimalni standardi u osnovnom školstvu-materijalni i financijski rashodi OŠ |
| Cilj | Omogućiti nesmetanu provedbu nastavnog programa uz omogućavanja osnovnih uvjeta. |
| Aktivnost/ projekt | Provjera ispravnosti računa, pravodobno podmirivanje obveza, praćenje ukupne potrošnje. |
| Učinak | Omogućavanje raspolaganja financijskih sredstava za rad škole. |
| Rezultat | Vidljiv kroz uspješnost škole na raznim projektima i natjecanjima. |
| Obrazloženje | Omogućiti osnovne uvijete za rad, nabavka dodatni nastavni pribor, materijal za izradu raznih ukrasa, stručno usavršavanje i zdravstveni pregledi.. |
| Pokazatelj učinka | Uspješno proveden predviđeni nastavni program. Osigurani materijalni uvjeti poslovanja škole. |
| Pokazatelj rezultata | Osigurana sredstava za minimalni standard u školi: materijalni troškovi škola, energenti, prijevoz učenika, liječnički pregledi zaposlenika. Školu pohađa 771 učenika u 43 razrednih odjeljenja. Liječničke  će preglede obavit oko 75 zaposlenika škola |

Aktivnost koja se odnosi na razinu Programa 1001 se odnosi na

* Tekuće investicijsko održavanje
* Unutar aktivnosti se osiguravaju sredstva za održavanje građevinskog objekta, opreme i uređaje.
* Pokazatelj učinka : Osigurati održavanje škole
* Pokazatelj rezultata: Održavanje škole.

**DODATNA POJAŠNJENJA FINANCIJSKOG PLANA**

1. Dio troškova energenata i računalnih usluga raspoređen je na prihode od prehrane učenika u školskoj kuhinji;
2. Vlastite prihode od iznajmljivanja dvorane koristimo za ulaganje u dugotrajnu imovinu škole.

**7. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Nastavni plan i program u potpunosti je realiziran, svi uvjeti za rad su osigurani te je u posebnim uvjetima u kojim se trenutno zemlja nalazi( Covid situacija) prethodna godina bila je uspješna s nizom humanitarnih projekta.

U školskoj godini 2020./21. je 777 učenika uspješno je završilo razred.

U Dugom Selu 30.12.2021.

Ravnatelj Branko Goleš, prof.